[Resep] Hawermoutstafies | Maroela Media
Hawermoutstafies (Foto: Kosblikkos, Lapa-uitgewers)
'n Smaaklike opsie waarmee jy die kleinspan se kosblikke kan vul.
Lewer 30 stafies
250 ml gedroogde klapper
125 ml Jungle-hawersemels
25 ml heuning of gouestroop
Voorverhit die oond tot 180°C en spuit 'n rolkoekpan van ongeveer 320 mm x 230 mm met kleefwerende kossproei.
Meng die hawermout, meel, klapper, hawersemels en sout.
Verhit die botter of margarien, heuning of gouestroop en suiker in 'n kastrol oor lae hitte totdat die suiker gesmelt is. Verwyder die mengsel van die hitte. Los die koeksoda in die kookwater op en roer dit by. Laat die mengsel tot louwarm afkoel.
Klits die eier en roer dit saam met die geursel en gesmelte mengsel by die droë bestanddele. Skep die mengsel in die voorbereide rolkoekpan. Versprei dit eweredig in die pan en druk dit liggies vas met die agterkant van 'n vurk.
Bak dit vir 20 minute. Haal die pan uit die oond en sny dit dadelik in stafies. Skakel dieoond af en plaas die stafies terug in die oond. Laat dit 1 uur in die oond staan. Laat die stafies in die pan afkoel voordat dit in 'n houer met 'n lugdigte deksel verpak word.
Kan julle asb die vervaardigers van die produkte in die resep bysit?
Ons leke kan dan makliker die resep volg.
Baie baie dankie vir hierdie resep! Dit is iets gesond wat ek vir my kleinkinders kan maak…nugter weet hoe die Pa en Ma kan kerm oor suiker deesdae…Ouma se koekies is nou nie meer goed genoeg nie! Groot asseblief kan julle ter gelegener tyd nog soortgelyke resepte plaas? Baie dankie by voorbaat!
Hierdie is eintlik 'n ou resep van Kook en Geniet. Ons sit nie semels by nie, maar wel wat beskikbaar is op daai stadium, bv handvol rosyne of opgekapte dadels, en natuurlik neuter (enige sort, fyn maar tog nog bietjie grof). Wanneer ons "gesondheids" oats vingers maak, los ons die suiker en gebruik Melasse en heuning. Heerlik!
My kinders was mal oor dit. Gereeld vir hulle gemaak. Hulle dit naderhand sommer self gou aan mekaar geslaan.